Szia bodnorb! Üdv az OpenStreetMap-közösségben! Kérlek, hogy szerkesztés előtt ismerd meg a közösség által elfogadott szerkesztési irányelveket. Ezt vagy az OSM wikiből, vagy a Matrix-csatornánkon való kérdezéssel teheted meg. Adok pár javaslatot az eddigi szerkesztéseidhez. Szerkesztés előtt győződj meg arról, hogy a használt légi felvétel (jelen esetben a Bing) pontosan illeszkedik-e a valósághoz. A FÖMI 2011-2014 jó viszonyítási alap, Magyarországon az a legpontosabb. A térképelemek paraméterezéséhez pedig elengedhetetlen a wiki ismerete. Az italbolt típusa nem lehet többféle, az árusított italokat más kulcsban kell megadni. A parkolónak pedig nem az a neve, hogy „Parkoló”, ez a típusa. Balatonszemes nagyrészt én szerkesztettem a térképet, ezért tudom pontosan, hogy milyen hibák kerültek most be az adatbázisba. Ezért a szerkesztéseidet most visszavontam. De ez ne vegye el a kedved a folytatástól! Tanulásként javaslom a StreetComplete nevű alkalmazást a mobilodra, amely segít belerázódni a szerkesztési folyamatba. Üdv: urbalazs